Afgørelse nr. 2/2002 truffet af associeringsrådet for associeringen mellem De Europæiske Fællesskaber og deres medlemsstater på den ene side og Republikken Ungarn på den anden side

af 16. april 2002

om forbedring af handelsordningerne for forarbejdede landbrugsprodukter som omhandlet i protokol nr. 3 til Europaaftalen

(2002/528/EF)

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side(1), særlig artikel 1, stk. 2, i protokol nr. 3, og

ud fra følgende betragtninger:

(1) I protokol nr. 3, som erstattet ved protokollen om tilpasning af handelsaspekterne i Europaaftalen(2), fastsættes handelsordningerne for forarbejdede landbrugsprodukter mellem Fællesskabet og Ungarn.

(2) I henhold til protokollens artikel 1, stk. 2, træffer associeringsrådet navnlig afgørelse om enhver ændring af de i bilagene til protokol nr. 3 anførte toldsatser og om forhøjelse eller ophævelse af toldkontingenterne.

(3) I henhold til protokollens artikel 2, andet led, træffer associeringsrådet også afgørelse om, at de anvendte toldsatser kan nedsættes til gengæld for nedsættelser som følge af gensidige indrømmelser i forbindelse med forarbejdede landbrugsprodukter.

(4) De årlige toldkontingenter, der er nævnt i bilag I og II til denne afgørelse, bør åbnes for 2002 -

TRUFFET FØLGENDE AFGØRELSE:

Artikel 1

Bilag I og II til protokol nr. 3 om samhandelen mellem Fællesskabet og Ungarn med forarbejdede landbrugsprodukter erstattes af bilag I og II til denne afgørelse.

Artikel 2

Denne afgørelse træder i kraft den første dag i måneden efter dens vedtagelse.

Den anvendes fra den 1. januar 2002.

Udfærdiget i Bruxelles, den 16. april 2002.

På associeringsrådets vegne

J. Piqué I Camps

Formand

(1) EFT L 347 af 31.12.1993, s. 2.

(2) EFT L 28 af 2.2.1999, s. 3.

BILAG

"BILAG I

Tabel 1a: Kontingenter for indførsel i Fællesskabet af varer med oprindelse i Ungarn - toldfritagelse

>TABELPOSITION>

Tabel 1b: Kontingenter for indførsel i Fællesskabet af varer med oprindelse i UngarnNB:

De toldsatser, der er anført i denne tabel, nedsættes fra den 1.1.2003 og fremover med 10 % årligt af de toldsatser, der var gældende den 31.12.2002

>TABELPOSITION>

ERKLÆRING FRA UNGARN

"I henhold til sine forpligtelser over for Verdensorganisationen (WTO) vil Ungarn ikke give eksportstøtte til sukkermajsvarer, der henhører under KN-kode 0710 40 00, 0711 90 30, 2001 90 30, 2004 90 10 og 2005 80 00 fra 1. januar 2002."

Tabel 2a: Told ved indførsel i Fællesskabet af varer med oprindelse i UngarnNB:

De toldsatser, der er anført i denne tabel, nedsættes med 10 % årligt af de toldsatser, der var gældende pr. 31.12.2001. De beløb, der skal tages i betragtning ved beregningen af de nedsatte landbrugselementer (EAR) og tillægstolden (AD S/ZR og AD F/MR) ved indførsel i Fællesskabet af varer i denne tabel, er anført i tabel 2 b) (fra 1.7.2000) i bilag I til Kommissionens forordning (EF) nr. 2204/1999 af 12. oktober 1999 (EFT L 278 af 28. oktober 1999, s. 775) ((Den endelige præferencetoldsats, som beregnes efter denne note, nedrundes til første decimal. Det gælder dog ikke told udtrykt som "EAR", "AD S/ZR" og "AD F/MR" i tabellen. Denne told nedrundes til anden decimal.)).

>TABELPOSITION>

Tabel 2b: Told ved indførsel i Fællesskabet af varer med oprindelse i UngarnNB:

De toldsatser, der er anført i denne tabel, nedsættes med 20 % af de toldsatser, der var gældende pr. 31.12.2001. Fra 2003 nedsættes de toldsatser, der er anført i denne tabel, årligt med yderligere 10 % af de toldsatser, der var gældende pr. 31.12.2001. De beløb, der skal tages i betragtning ved beregningen af de nedsatte landbrugselementer (EAR) og tillægstolden (AD S/ZR og AD F/MR) ved indførsel i Fællesskabet af varer i denne tabel, er anført i tabel 2 b) (fra 1.7.2000) i bilag I til Kommissionens forordning (EF) nr. 2204/1999 af 12. oktober 1999 (EFT L 278 af 28. oktober 1999, s. 775) ((Den endelige præferencetoldsats, som beregnes efter denne note, nedrundes til første decimal. Det gælder dog ikke told udtrykt som "EAR", "AD S/ZR" og "AD F/MR" i tabellen. Denne told nedrundes til anden decimal.)).

>TABELPOSITION>

Tabel 3: Grundbeløb, der skal tages i betragtning ved beregningen af de nedsatte landbrugselementer (EAR) og tillægstolden ved indførsel i Fællesskabet af varer anført i tabel 2

>TABELPOSITION>

BILAG II

Tabel 1: Kontingenter og told ved indførsel i Ungarn af varer med oprindelse i FællesskabetNB:

De toldsatser, der er anført i denne tabel, nedsættes med 30 % af de toldsatser, der var gældende pr. 31.12.2001. Fra 2003 nedsættes de toldsatser, der er anført i denne tabel, årligt med yderligere 10 % af de toldsatser, der var gældende pr. 31.12.2001.

>TABELPOSITION>

Tabel 2: Told ved indførsel i Ungarn af varer med oprindelse i FællesskabetNB:

De toldsatser, der er anført i denne tabel, nedsættes med 30 % af de toldsatser, der var gældende pr. 31.12.2001. Fra 2003 nedsættes de toldsatser, der er anført i denne tabel, årligt med yderligere 10 % af de toldsatser, der var gældende pr. 31.12.2001.

>TABELPOSITION>"